Мы махуэхэм
Мазаем и 13, щэбэт
Радиом и дунейпсо махуэщ
1830 гъэм дунейм къытехьащ Урысей къэралыгъуэм и законхэр щызэхуэхьэса тхылъхэр. Ахэр том 45-рэ хъурт.
1842 гъэм урысей пащтыхь Николай Езанэм Санкт-Петербург — Москва гъущI гъуэгур ухуэным теухуа уна-фэм Iэ щIидзащ.
1895 гъэм дунейпсо кином и лъабжьэр ягъэтIылъащ — Люмьер зэкъуэшхэу Луирэ Огюстрэ ящIа, кино зэрытрах япэ аппаратым и патент къратащ.
1924 гъэм Ставрополь щIыналъэр къызэрагъэпэщащ.
1945 гъэм советыдзэхэм Венгрием и къалащхьэ Будапешт нэмыцэ-фашист зэрыпхъуакIуэхэм къыIэщIагъэкIыжащ.
1980 гъэм США-м хыхьэ Лейк-Плэсид къалэм къыщызэIуахащ ХIII щIымахуэ Олимп джэгухэр. Ахэр мазаем и 24-м зэхуащIыжащ.
1988 гъэм Калгари (Канадэ) къыщызэIуахащ ХV щIымахуэ Олимп джэгухэр. Абы щыгъуэщ фристайл, шорт-трек спорт лIэужьыгъуэхэмкIэ япэ олимп зэпеуэхэр щекIуэкIар. Олимпиадэр мазаем и 28-м зэхуащIыжащ.
Урыс тхакIуэшхуэ Крылов Иван къызэралъхурэ илъэс 247-рэ ирокъу.
Кавказым и тхыдэр зыджа, адыгэ-хэм куэдрэ ятетхыхьа, жылагъуэ лэжьакIуэ Щербинэ Федор къызэралъхурэ илъэси 167-рэ ирокъу.
Урыс уэрэджыIакIуэ цIэрыIуэ, Совет къэралыгъуэм и япэ цIыхубэ артист Шаляпин Фёдор къызэралъхурэ илъэси 143-рэ ирокъу.
Къэрал лэжьакIуэ, политик Лъостэн Чэлимэт къызэралъхурэ илъэси 108-рэ ирокъу.
СурэтыщI, КъБР-м щэнхабзэмкIэ щIыхь зиIэ и лэжьакIуэ Гъыдэ Валерэ и ныбжьыр илъэс 71-рэ ирокъу.
СССР-м щIыхь зиIэ и тренер, УФ-м гъуазджэхэмкIэ щIыхь зиIэ и лэжьакIуэ Тарасовэ Татьянэ и ныбжьыр илъэс 69-рэ ирокъу.
Режиссёр, Адыгэ Республикэм и лъэпкъ театрым и художественнэ унафэщI, УФ-м и цIыхубэ артист Кукэнэ Мурат и ныбжьыр илъэс 66-рэ ирокъу.
Израилым щыпсэу дзэ къулыкъущIэ, жылагъуэ лэжьакIуэ, Рихьэние къуажэм щыIэ Адыгэ музейм и унафэщI Хъун Щэукъуий и ныбжьыр илъэс 62-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градуси 5 — 8, жэщым градус 1 — 2 щыхъунущ.
Мазаем и 14, тхьэмахуэ
ФIыуэ зэрылъагъухэм я дунейпсо махуэщ
Аэрофлотым и махуэщ
Компьютерыр зэтезыухуэм и махуэщ
1952 гъэм Норвегием и къалащхьэ Осло къыщызэIуахащ VI щIымахуэ Олимп джэгухэр. Ахэр мазаем и 25 пщIондэ екIуэкIащ.
2005 гъэм иджыпсту цIыху куэд дыдэм къагъэсэбэп хъуа YouTube сервисыр къызэрагъэпэщащ.
Кавказым и тхыдэдж, адыгэхэм куэдрэ ятетхыхьа генерал-лейтенант Поттэ Василий къызэралъхурэ илъэси 180-рэ ирокъу.
Франджы сурэтыщI цIэрыIуэ Моне Клод къызэралъхурэ илъэси 176-рэ ирокъу.
Урысей еджагъэшхуэ, физико-математикэ щIэныгъэхэм я доктор, СССР-м и Къэрал саугъэтым и лауреат Капицэ Сергей къызэралъху- рэ илъэс 88-рэ ирокъу.
Экономикэ щIэныгъэхэм я доктор, профессор, 1997 — 2000 гъэхэм Дунейпсо Адыгэ Хасэм и тхьэмадэу щыта Акъбащ Борис къызэралъ- хурэ илъэс 84-рэ ирокъу.
УэрэджыIакIуэ цIэрыIуэ, дунейпсо зэпеуэ куэдым я лауреату щыта Герман Аннэ къызэралъхурэ илъэс 80 ирокъу.
КъБР-м промышленностымкIэ щIыхь зиIэ и лэжьакIуэ, политик Атэлыкъ Анатолий и ныбжьыр илъэс 65-рэ ирокъу.
УФ-м и Къэрал Думэм и депутат, «Захуагъэ здэщыIэ Урысей» фракцэм и унафэщI Миронов Сергей и ныбжьыр илъэс 63-рэ ирокъу.
Техникэ щIэныгъэхэм я доктор, КъБКъУ-м и профессор Батыр Умар и ныбжьыр илъэс 62-рэ ирокъу.
КъБР-м щIыхь зиIэ и журналист Къардэн Маринэ къыщалъхуа махуэщ.
Дунейм и щытыкIэнур
«pogoda.yandex.ru» сайтым зэритымкIэ, Налшык уэфIу щыщытынущ. Хуабэр махуэм градуси 2 — 9, жэщым градуси 2 — 3 щыхъунущ.
Мазаем и 15, блыщхьэ
Лышх узыр зэфыкI сабийхэм я дунейпсо махуэщ
Урысей Федерацэм щагъэлъапIэ я къалэн ягъэзащIэу нэгъуэщI къэралхэм щыхэкIуэда зауэлIхэм я фэеплъ махуэр
Серб Республикэм и къэралыгъуэм и махуэщ
Канадэм и лъэпкъ ныпым и махуэщ
США-м и президентхэм я махуэщ
1895 гъэм макъамэм щыхурагъаджэ урысей академиер, Гнесинхэм я цIэхэр зезыхьэр, къызэрагъэпэщащ.
1919 гъэм Петроград къыщызэрагъэпэщащ Драмэ Театр Иныр.
1947 гъэм СССР-м и Совет Нэхъыщхьэм и Президиумым къыдигъэкIащ совет цIыхухэм нэгъуэщI къэралхэм щыщхэм нэчыхь хуаIэну хуит зымыщI унафэ.
1960 гъэм Къэбэрдей-Балъкъэрым и Композиторхэм я зэгухьэныгъэр къызэрагъэпэщащ.
1989 гъэм советыдзэхэр Афганистаным къишыжыныр зэфIэкIащ.
Тэтэр усакIуэ, Совет Союзым и ЛIыхъужь Джалиль Муса къызэралъхурэ илъэси 110-рэ ирокъу.
Япэ адыгэ сурэтыщI-скульптор Къалмыкъ Фёдор къызэралъхурэ илъэс 84-рэ ирокъу.
Къэрал, жылагъуэ лэжьакIуэ, тхыдэ щIэныгъэхэм я доктор, КъБР-мрэ КъШР-мрэ щIэныгъэмкIэ щIыхь зиIэ я лэжьакIуэ Зумакулов Борис и ныбжьыр илъэс 76-рэ ирокъу.
Мэкъумэш щIэныгъэхэм я доктор, КъБКъМУ-м и профессор Шыдакъ Рашид и ныбжьыр илъэс 65-рэ ирокъу.
Израилым щыщ, щIэныгъэхэм я доктор, Кавказымрэ Шэрджэс щIыналъэмрэ ятеухуа тхыгъэхэр зи Iэдакъэ къыщIэкIа Хъун Яхья и ныбжьыр илъэс 46-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градуси 6 — 13, жэщым градуси 5 — 6 щыхъунущ.
